ตลาดหุ้นเอเชียผันผวนเช้านี้ นลท.จับตาประชุมซัมมิต “ทรัมป์-คิม” วันนี้ที่สิงคโปร์
ตลาดหุ้นเอเชียผันผวนเช้านี้ นลท.จับตาประชุมซัมมิต "ทรัมป์-คิม" วันนี้ที่สิงคโปร์
12 มิ.ย. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในเช้าวันนี้ (12 มิ.ย.61) ขณะที่นักลงทุนต่างจับตาการประชุมสุดยอดครั้งประวัติศาสตร์ระหว่างประธานาธิบดีโดนัลด์ ทรัมป์ แห่งสหรัฐ กับนายคิม จอง อึน ผู้นำเกาหลีเหนือ ในวันนี้ที่ประเทศสิงคโปร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,977.22 จุด เพิ่มขึ้น 173.18 จุด, +0.76%
ดัชนี SSE Composite ตลาดหุ้นจีนเปิดวันนี้ที่ 3,053.03 จุด เพิ่มขึ้น 0.25 จุด, +0.01%
ดัชนี HSI ตลาดหุ้นฮ่องกงเปิดวันนี้ที่ 31,029.85 จุด ลดลง 33.85 จุด, -0.11%
ดัชนี TAIEX ตลาดหุ้นไต้หวันเปิดวันนี้ที่ 11,140.02 จุด ลดลง 9.21 จุด, -0.08%
ดัชนี KOSPI ตลาดหุ้นเกาหลีใต้เปิดวันนี้ที่ 2,474.78 จุด เพิ่มขึ้น 4.63 จุด, +0.19%
ดัชนี FTSE STI ตลาดหุ้นสิงคโปร์เปิดวันนี้ที่ 3,438.58 จุด ลดลง 3.11 จุด, -0.09%
ดัชนี FBMKLCI ตลาดหุ้นมาเลเซียเปิดวันนี้ที่ 1,774.85 จุด ลดลง 0.95 จุด, -0.05%
ทั้งนี้ ประธานาธิบดีโดนัลด์ ทรัมป์ แห่งสหรัฐ กล่าวภายหลังจากที่ได้พบและจับมือทักทายกับนายคิม จอง อึน ผู้นำเกาหลีเหนือเป็นครั้งแรกที่โรงแรมคาเปลลา ซึ่งตั้งอยู่ที่เกาะเซนโตซาในช่วงเช้าวันนี้ว่า ตนเองต้องการที่จะหารืออย่างดีเยี่ยมกับนายคิม จอง อึน ผู้นำเกาหลีเหนือ ในขณะที่ผู้นำเกาหลีเหนือ กล่าวว่า หนทางสู่การเจรจาครั้งนี้ไม่ใช่เรื่องง่าย
นอกจากนี้ นักลงทุนยังจับตาการประชุมนโยบายการเงินของธนาคารกลางสหรัฐ (เฟด) ในวันที่ 12-13 มิ.ย.นี้ โดยนักวิเคราะห์คาดว่า เฟดจะปรับขึ้นอัตราดอกเบี้ย 0.25% ในการประชุมครั้งนี้ หลังจากสหรัฐเปิดเผยตัวเลขการจ้างงานและค่าจ้างแรงงานที่พุ่งขึ้นอย่างแข็งแกร่ง
ส่วนการประชุมนโยบายการเงินของธนาคารกลางยุโรป (ECB) จะมีขึ้นในวันที่ 14 มิ.ย.นี้ โดยคาดว่า ECB จะส่งสัญญาณปรับลดวงเงินซื้อพันธบัตรตามมาตรการผ่อนคลายเชิงปริมาณ (QE) จากระดับ 3 หมื่นล้านยูโร/เดือน ซึ่งมีกำหนดสิ้นสุดในเดือนก.ย.นี้
 